# Spørgsmål og svar om tørkeinitiativ til økologer om nedsættelse af grovfoderandelen fra 60 % til 50 % for de økologiske drøvtyggere

1. **Hvilke dyr er omfattet af definitionen ”drøvtyggere” og kan få nedsat grovfoderandelen?**

Kreaturer, får, geder og hjorte betragter vi som drøvtyggere og de kan derfor få nedsat grovfoderandelen, hvis man får tilladelse til at dispensere fra kravet om en grovfoderandel på 60 %.

1. **I de første tre måneder af laktationen (dvs. de første 3 måneder efter, at dyret har født) er det allerede muligt at nedsætte grovfoderandelen til 50 %. Giver den dispensation der nu åbnes op for, mulighed for at nedsætte grovfoderandelen i de første tre måneder af laktationen yderligere (dvs. til mindre end 50 %)?**

Nej. Vi fastholder kravet om en grovfoderandel på minimum 50 % i de første tre måneder af laktationen.

1. **Hvordan ved jeg, om det fortsat er ”nødvendigt” for mig at bruge dispensationen?**

Det vil altid være en konkret vurdering om det er nødvendigt for dig at gøre brug af dispensationen eller ej. Når der eksempelvis igen kan tages slæt på på dine foderarealer og græsmarker kan afgræsses, skal du undersøge om det fortsat er nødvendigt at nedsætte grovfoderandelen i forhold til det forventede forbrug indtil næste høst og – i det omfang det er muligt – bør du gå i gang med at ”trappe ud” af dispensationsordningen.

1. **Hvad betyder det, at min ”foderproduktion skal være gået tabt” pga. tørke?**

Det betyder, at din grovfoderproduktion på nuværende tidspunkt er ikke-eksisterende (”gået tabt”) pga. tørken, græsmarker ikke kan afgræsses og at du derfor har meget vanskeligt ved at skaffe grovfoder nok til dine drøvtyggere.

Af samme årsag beder vi dig om at vedlægge dokumentation til din dispensationsansøgning i form af f.eks. en opgørelse over dit lager af grovfoder, dit behov for grovfoder det næste år mv. Når du indsender disse ting til os, vil vi vurdere din konkrete situation og afgøre om det er muligt for dig at blive dispenseret fra kravet om en grovfoderandel på 60 %.

1. **Nedsættelse af grovfoderandelen fra 60 % til 50 % løser ikke mit problem (det kan være de har andre dyr, eller nogle planter er gået tabt). Hvad skal jeg gøre?**

I tilfælde af katastrofesituationer (eksempelvis alvorlig tørke) kan Landbrugsstyrelsen give enkeltstående, midlertidige dispensationer til at fravige visse af de økologiske produktionsregler. Hvis du mener, at du har et særligt behov, som den nuværende dispensationsordning ikke løser, kan du sende en mail til Landbrugsstyrelsen ved at sende en e-mail til [jordbrugskontrol@lbst.dk](mailto:jordbrugskontrol@lbst.dk) eller til [torke@lbst.dk](file:///C:\Users\b032948\AppData\Local\Microsoft\Windows\INetCache\Content.Outlook\2A4IQG0Q\torke@lbst.dk). På vores hjemmeside kan du læse mere om indsatser i forbindelse med tørken.